《题胡仲威文藁》
宋代·刘克庄

熟读执事文，恍如入宝山。
瑰异千万种，一一无可删。
瑶草既俯拾，珠树亦仰攀。
美玉不知数，照映穹壤间。
大者中圭瓒，小者堪佩环。
居然郊庙器，胡为委荆菅。
嗟余颇识宝，对之清涕潸。
携寘蔀屋内，虹气惊市阛。
常恐阳虎辈，窃去亡繇还。
何当变姓名，袖出函谷关。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。